Anexa 4 la HCL nr. ___/___________
		                                                                                             
CONTRACT DE DELEGARE DE GESTIUNE 
privind  prestarea activitățiilor necesare  întreținerii și exploatării Ștrandului Termal proprietatea Municipiului Timișoara

                                           NR..  …………/……….…

Capitolul  I:   PĂRŢILE  CONTRACTANTE
Art.1 Între:
             A. MUNICIPIUL TIMIŞOARA, prin Primar DOMINIC FRITZ, cu sediul in Timişoara, bv. C.D. Loga nr.1, tel. 0256-408.300, fax 0256-490.635, cod fiscal RO 32937000 cont nr. RO17TREZ621502205X020362, deschis la Trezoreria Municipiului Timişoara,  în calitate de DELEGATAR pe de o parte
şi
B. _______________  , cu sediul in ____________, str. _____________ tel/fax nr. __________________, adresă email:  ____________________ înregistrată la Oficiul RegistruluiComerţului sub nr.________________, C.U.I.: _______________, cont nr.____________ deschis la ____________ reprezentată prin  D-nul /D/na. _______________- Director , în calitate de DELEGAT , pe de altă parte.

Capitolul  II:   OBIECTUL CONTRACTULUI
Art.2 Obiectul contractului îl constituie prestarea de activităţi necesare exploatării si întreţinerii Ștrandului Termal proprietatea Municipiului Timișoara, în conformitate cu Caietul de sarcini si Regulamentul de Serviciu, care fac parte integrantă din prezentul contract .
Art.3 În derularea contractului de delegare de gestiune delegatul  va utiliza următoarele categorii de bunuri:
3.1.  bunuri de retur care revin de plin drept, gratuit şi liber de orice sarcini delegatarului, la expirarea contractului de delegare de gestiune.  Sunt bunuri de retur bunurile care au făcut obiectul delegarii de gestiune, precum şi cele care au rezultat în urma investiţiilor realizate;
3.2. bunurile proprii care la expirarea contractului de delegare de gestiune, rămân în proprietatea delegatului. Sunt bunuri proprii bunurile care au aparţinut delegatului şi au fost folosite de către acesta pe toată durata delegării e gestiune.
3.3 bunuri de preluare, care la expirarea termenului pot reveni delegatarului, în măsura în care acesta din urmă îşi manifestă intenţia de a le prelua, în schimbul unei compensaţii egale cu valoarea contabilă actualizată;
Art. 4. Predarea-primirea obiectului delegarii de gestiune se va efectua pe bază de proces-verbal care se va încheia în termen de maxim 30 de zile de la semnarea contractului şi care va constitui anexa la contract și va face parte integrantă din acesta.
Capitolul  III:   DURATA CONTRACTULUI
Art.5 Durata prezentului contract este de 5 ani, începând cu data de ……..…. şi sfârşind cu data de …………            
Capitolul IV:   CLAUZE FINANCIARE
 Art.6 (1) Delegatul va plăti o redevenţă anual, de la data semnării contractului.
          (2) Redevenţa va fi achitată de către delegat. Valoarea redevenței reprezentă un procent de 20% din sumele care vor fi încasate de către delegat pentru activităţile prestate cu ocazia exploatării acestor obiective și a închirierii terenurilor/spațiilor din incinta Ștrandului Termal, care fac obiectul de delegare a gestiunii
Art. 7. Plata redeventei
7.1.1 Plata redevenţei se va face în contul nr. RO17TREZ621502205X020362, deschis la Trezoreria Municipiului Timişoara,
7.1.2Plata redevenţei se face anual în contul nr. RO17TREZ621502205X020362, deschis la Trezoreria Municipiului Timişoara, pe numele concesionarului sau prin casieria Direcţiei Fiscale a Municipiului Timişoara. 
Termenele scadente pentru plata redevenţei sunt :
(1) Termenul scadent pentru plata este 15 decembrie a aceluiaşi an.   
7.1.3 Plata redevenţei se va efectua în baza unei facturi emisă de către delegatar prin Direcţia  Fiscală a Municipiului Timişoara,  în formă electronică, în format pdf. conform clauzelor contractuale prevăzute la alin. (1) din prezentul articol.
7.1.4 Factura se va comunica delegatului prin mijloacele electronice - email, de pe adresa de email veniturinefiscale@dfmt.ro pe adresa de email validă, securizată si comunicată în mod oficial de către delegat. Comunicarea  facturii prin modalitate electronică se va efectua cu cel puţin 20 de zile înainte de împlinirea  termenului scadent. 
7.1.5 Părţile au obligaţia să păstreze  funcţionale/valabile  adresele de email pe toată durata executării contractului. 
7.1.6 Orice modificare sau nefuncţionarea adresei de email se va comunica celeilalte părţi în cel mult 24 de ore de la data modificării sau deficienţei, în acest ultim  caz, cu indicarea timpului pentru remediere. 
7.1.7 Corespondenţa aferentă prezentului contract, referitoare la îndeplinirea obligaţiilor de natură financiară (inclusiv extrasele de cont, fisele de client privind operatiunile aferente contractului derulate in evident proprie), se va purta pe adresele de email puse la dispoziţie de părţile implicate.
7.2 Delegatul va confirma, prin mijloace electronice la adresa de email: veniturinefiscale@dfmt.ro primirea facturii, în 5 cinci zile de la data comunicarii. 
7.2.1 În cazul neprimirii facturii în termenul prevăzut la pct.7.1.4, delegatul va informa delegatarul despre acest aspect în termen de 5 zile lucrătoare de la data la care a expirat termenul mentionat. 
7.2.2 În cazul în care comunicarea facturii nu este confirmată de către concesionar în termenul prevăzut la pct. 7.2, factura va fi considerată comunicată şi acceptată. 
 	7.3 Pe cale de excepţie, dacă factura nu poate fi comunicată în format electronic, deoarece delegatul fie nu deţine adresă de e-mail, fie aceasta nu este funcţională temporar, delegatul se obligă să se prezinte la sediul Direcţiei Fiscale a Municipiului Timişoara în vederea remiterii facturii pe suport de hârtie, în termen de 5 zile de la data expirării termenului prevăzut la pct. 7.1.4. În acest caz, comunicarea se consider îndeplinită la data la care delegatului i-a fost înmânată sub semnatură facture emisă pe suport de hârtie. 
7.4 În caz de neîdeplinire de către delegat a  obligaţiei prevăzută la alin. 7.1.4, 7.3 factura se consideră comunicată în termen de 5 zile de la data expirării termenului prevăzut la alin. 7.1.3, 7.1.4 a prezentului articol, cu toate consecinţele ce decurg din acest fapt. 
7.5 La expirarea scadenţei, delegatul este de drept în întârziere fără a fi necesară vreo altă formalitate.
7.6  În cazul neplăţii redevenţei la termenele scadente, având în vedere prevederile art.1166, 1178 din Legea nr.287/2009 privind Noul cod Civil delegatul  datorează penalităţi de întârziere care se vor calcula în condiţiile prevăzute de Legea nr.207/2015 privind Codul de Procedură Fiscală, cu modificări şi completări, vizând majorările de întârziere pentru impozitele si taxele locale. 
	
Capitolul V:  DREPTURILE PĂRŢILOR
        Art.8.    DREPTURILE DELEGATULUI
[bookmark: _Hlk164839374]8.1. Delegatul are dreptul de a exploata în mod direct, pe riscul şi răspunderea sa, bunurile imobile care fac obiectul prezentului contract de delegare de gestiune.
[bookmark: _Hlk164839495]8.2. Delegatul are dreptul de a folosi şi de a culege fructe ale bunurilor care fac obiectul delegarii de gestiune, potrivit naturii bunului şi obiectivelor stabilite de părţi prin contractul de și caietul de sarcini.
8.3. Delegatul are dreptul să încaseze contravaloarea serviciilor şi activităţilor prestate corespunzător cantităţii şi calităţii acestora numai în baza tarifelor aprobate de Consiliul Local al Municipiului Timișoara;
8.4. Delegatul are dreptul să propună delegatarului modificarea  preţurilor şi tarifelor, astfel încât să se asigure exploatarea și întreținerea eficientă a Ștrandului Termal, asigurarea furnizării/prestării serviciilor la nivelurile de calitate şi indicatorii de performanță stabiliţi prin contract, astfel încât să se realizeze un raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante. 

	Art. 9. DREPTURILE  DELEGATARULUI
9.1. Delegatarul are dreptul să inspecteze bunurile ce fac obiectul prezentului contract,  să verifice modul de exploatare,precum şi modul în care este satisfăcut interesul public prin realizarea activităţii, verificând respectarea obligaţiilor asumate de concesionar.
	9.2.  Delegatarul are dreptul să modifice în mod unilateral contractul de delegare de gestiune, din motive excepţionale legate de interesul naţional sau local.
	9.3. Delegatarul are dreptul să să aprobe/respingă stabilirea, ajustarea sau, după caz, modificarea taxelor și  tarifelor serviciilor;
9.4. Delegatarul are dreptul să monitorizeze şi să exercite controlul cu privire la prestarea serviciilor, şi să ia măsurile necesare în cazul în care delegatul nu asigură indicatorii de performanţă şi continuitatea serviciilor pentru care s-a obligat;
9.5. Delegatarul are dreptul să să sancţioneze delegatul în cazul în care acesta nu respectă prevederile caietului de sarcini, regulamentului de serviciu şi contractului încheiat cu delegatul.
9.6. Delegatarul are dreptul să să rezilieze contractul de delegare a gestiunii serviciilor şi să organizeze o nouă procedură pentru delegarea gestiunii acestuia, dacă constată nerespectarea de către delegat a obligaţiilor contractuale.
9.7. Delegatarul are dreptul în cazul în care  delegatul  nu a obținut toate avizele/autorizațiile necesare pentru desfășurarea activităților ce fac obiectul contractului de delegare de gestiune, până la data de 31.12.2024; 

Capitolul VII:  OBLIGAŢIILE PĂRŢILOR
OBLIGAŢIILE DELEGATULUI
	Art.10. În vederea  asigurării continue şi permanente a desfăşurării serviciilor şi  activităţilor de exploatare și întreținere a Ștrandului Termal, delegatul are următoarele obligaţii:
10.1)  să respecte clauzele contractuale şi indicatorii de performanţă stabiliţi de autoritatea publică în calitate de delegatar  în caietul de sarcini sau conveniţi prin contract şi a parametrilor de eficienţă la care s-a angajat prin  contractul de delegare de gestiune;
10.2) să respecte anexele la contract, tarifele stabilite şi aprobate de către Consiliul Local şi prevederile legale în vigoare în domeniul specific de activitate;
10.3) să furnizeze delegatarului informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării  serviciilor, în conformitate cu clauzele contractului de delegare a gestiunii şi cu prevederile legale în vigoare;
10.4) să organizeze și să asigure îndeplinirea obiectului de activitate pentru ca utilizatorii, persoane fizice sau juridice, să beneficieze, direct sau indirect, individual sau colectiv, în condiţii de protecţie optimă, de serviciile de utilităţi publice oferite de administrația publică locală cetățenilor;
10.5) să asigure și să urmărească starea de curăţenie în perimetrul ștrandului şi să ia măsuri pentru menţinerea acesteia ;
		10.7) să întocmească planul de pază și de prevenire şi stingere a incendiilor   ;
 	   10.8) La expirarea termenului de delegare de gestiune delegatul  este obligat să restituie, în deplină proprietate, liber de orice sarcină, bunul ce face obiectul prezentului contract ;
10.9) La încetarea contractului de delegare de gestiune din alte cauze decât prin ajungere la termen, excluzând forţa majora şi cazul fortuit, delegatul este obligat să asigure continuitatea exploatării întregului obiectiv,  în condiţiile stipulate în contract, până la preluarea acesteia de către delegatar.
10.10) În cazul în care delegatul sesizează existenţa sau posibilitatea existenţei unei cauze de natură să conducă la imposibilitatea realizării activităţii, va notifica de îndată acest fapt delegatarului, în vederea luării măsurilor ce se impun pentru asigurarea  continuităţii activităţii. Delegatul  este obligat să continue exploatarea bunului, desfăşurarea activităţii în noile condiţii stabilite de delegatar, în mod unilateral, fără a putea solicita încetarea acestuia;
	
Art.11. Delegatul  are obligaţia respectării Regulamentului de serviciu și organizare și funcționare a Ștrandului Termal din Municipiului Timișoara, a caietului de sarcini, a  programului de funcţionare al ștrandului şi  urmărirea respectării întocmai a acestora.
	Art.12. Delegatul are obligaţia afişării în locuri vizibile a tarifelor serviciilor practicate aprobate de Consiliul Local.  
	Art.13. Delegatul are obligaţia de a exploata în mod direct obiectul delegarii de gestiune, fără a putea delega unei alte persoane sau societăţi în tot sau în parte, obiectul delegarii de gestiune , cu excepţia serviciului de pază. 
	Art.14. În cazul rezilierii de către delegatar  a contractului de delegare a gestiunii din vina exclusivă a delegatului, acesta este obligat să asigure continuitatea obiectului delegarii de gestiune până la finalizarea de către autoritatea publică a unei noi proceduri de delegare de gestiune şi să predea toate bunurile de retur încredinţate.
	Art.15. Delegatul are obligaţia să asigure păstrarea integrităţii, protejarea, administrarea şi gestionarea în condiţii optime a patrimoniului public încredinţat, asigurarea funcţionării şi întreţinerii dotărilor existente. 
	Art.16. Delegatul răspunde pentru neîntreținerea corespunzătoare a bunurilor încredințate și este obligat să facă lucrări de întreţinere şi reparaţii curente ale acestora.
	Art.17.
17.1. Delegatul se obligă ca jumătate din profitul realizat să îl folosească pentru efectuarea de investiţii de reabilitare sau reparații capitale, de extindere şi modernizare din fonduri proprii, la propunerea si cu aprobarea autorităţii publice.
	17.2 Delegatul se obligă să identifice investițiile necesare pentru buna desfășurare a activității și va prezenta delegatarului programul propus, în vederea aprobării.
	Art.18. 
18.1 Programul detaliat de investiţii din fonduri proprii ale delegatului stabilit pentru fiecare an, va fi aprobat de către delegatar , iar devizele estimative ale lucrărilor vor fi prezentate de către delegat delegatarului .
	18.2 Programul de investiţii poate fi multianual, dacă valoarea investiţiilor depăşeşte jumătate din profitul realizat, cu  condiţia efectuării anuale a investiţiilor în suma aprobată anual de către delegatar  şi prezentare documentelor care au stat la realizarea acesteia.
	Art.19.  Pentru investiţiile anuale delegatul  va elabora pe cheltuiala sa din sumele propuse ca investiţii toate documentaţiile necesare, va obţine avizele şi va prezenta anual, la finalizarea investiţiei, documentele care au stat la baza realizării acesteia,  balanţa de verificare analitică a imobilizărilor corporale realizate de delegat  pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor, dar nu mai târziu de data de 15 noiembrie a fiecărui an. Delegatul  va prezenta anual, delegatar , balanţa de verificare analitică a imobilizărilor corporale realizate de delegat  pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor. 
	După expirarea contractului de delegare de gestiune, investiţiile vor trece în propietatea delegatarului.                                          
[bookmark: _Hlk164840892]	Art.20. Delegatul  are obligaţia să achite redevenţa la termenele şi în condiţiile stabilite în contractul de concesiune.
	Art.21. Delegatul răspunde de achitarea facturilor la plata utilităţilor din imobilele care i-au fost încredințate. 
	Art.22. Delegatul se obligă să efectueze lucrările de dezinsecţie, dezinfecţie şi deratizare, care se vor executa doar de către operatori autorizaţi pe cheltuiala concesionarului. 
	Art.23. Delegatul trebuie să respecte obligaţiile privind protecţia mediului, care decurg direct din prestarea activitățiilor de  exploatare și întreținerea a ștrandului,
 precum şi cele derivate din activităţile conexe serviciului.

Art. 24. este obligat să ia măsurile necesare pentru a conserva şi dezvolta valoarea bunurilor date în delegare pe toată durata contractului şi să despăgubească pe delegatar  pentru pagubele produse din cauza sa, în cuantumul acestora;
 	Art. 25.  Delegatul se obligă să pună la dispoziţia organelor de control ale delegatarului toate informaţiile şi evidenţele solicitate;
Art. 26. Delegatul va executa toate lucrările de reparaţii curente şi capitale, de întreţinere şi reutilare cu echipamente a bunurilor ce fac obiectul prezentului contract   în vederea utilizării acestora în bune condiţii;
 	Art. 27. Delegatul nu poate în nici un caz delega , în tot sau în parte, unei alte persoane obiectul prezentului contract;
	Art.28. Delegatul se obigă  să obțină toate avizele/autorizațiile necesare funcționării Ștrandului Termal, înainte de începerea activităților de exploatare;

      Art. 29.  Dotatarea /închirierea  spațiilor în vederea desfășurării activităților de recreere, sportive și comerț/alimentație publică în condiții corespunzătoare, se va realiza doar cu acordul Consilului Local;


OBLIGAŢIILE DELEGATARULUI
Art.30. Delegatarul  are obligaţia de a controla şi monitoriza modul de respectare şi de îndeplinire de către delegat a obligaţiilor contractuale asumate. 
Art.31. s Delegatarul e obligă să inventarieze şi să predea pe bază de proces-verbal bunurile care fac parte din obiectul contractului.
Art.32.  Delegatarul se obligă să aprobe regulamentul de organizare şi funcţionare a Ștrandului Termal.
Art.33. Delegatarul se obligă să propună și aprobe programele de reabilitare, extindere şi modernizare precum şi obiectivele noi de investiţii.
	Art.33. Delegatarul  se obligă să controleze și să monitorizeze:
33.1.) modul de respectare şi de îndeplinire de către delegat a obligaţiilor contractuale;
33.2.) cantitatea şi calitatea serviciilor prestate de către delegat;
33.3.) respectarea indicatorilor de performanţă stabiliţi în contractul de delegare a gestiunii şi a parametrilor de eficienţă la care delegatul s-a angajat prin  contractul de delegare de gestiune;
33.4.) modul de administrare, exploatare, întreţinere şi menţinere în funcţiune, dezvoltare şi/sau modernizare a infrastructurii edilitar-urbane încredinţate prin contractul de delegare a  gestiunii.
Art.34. Delegatarul prin persoana desemnată din cadrul Primăriei Municipiului Timișoara cu atribuții în monitorizarea modului de administrare a ștrandului, are obligaţia să supravegheze şi să semnaleze, în scris, orice neregulă pe care o constată în incinta Ștrandului Termanl sau nerespectarea clauzelor contractuale, a caietului de sarcini şi  regulamentului de serviciu.
Art.35. Delegatarul împreună cu reprezentanții concesionarului, va asigura inventarierea anuală a bunurilor încredințate la încheierea prezentului contract de concesiune și vor ține evidența acestora.
Art.36. Delegatarul va inspecta atingerea criteriilor de performanță ale delegatului stabilite prin contract. În momentul în care delegatarul  va constata deviații de la cerințele definite în caietul de sarcini și în contract, va notifica în scris delegatul asupra neconformităților constatate și va transmite acestuia că în termen de o săptămână este obligat să procedeze la remedierea acestora, iar după acest termen va aplica sancțiuni. 
	Art. 37. Delegatarul este obligat să notifice delegatului apariţia oricăror împrejurări de natură să aducă atingere drepturilor delegatului.
Art. 38. Delegatarul nu are dreptul să modifice în mod unilateral contractul de delegare de gestiune, în afara de cazurile prevăzute expres de lege sau de prezentul contract.
Art. 39. Delegatarul are obligatia de a preda delegatului pe baza de proces verbal  bunurile ce fac obiectul prezentului contract 

Capitolul VIII: ÎNCETAREA CONTRACTULUI
Art.40. Contractul de delegare de gestiune  încetează în următoarele situaţii:
a.) La data expirării duratei stabilite în contractul de delegare de gestiune.
b.) In cazul în care  delegatul  nu a obținut toate avizele/autorizațiile necesare pentru desfășurarea activităților ce fac obiectul contractului de delegare de gestiune, până la data de 31.12.2024; 
c.)  În cazul în care interesul naţional sau local o impune, prin denunţarea unilaterală de către delegatar cu plata unei despăgubiri juste şi prealabile în sarcina delegatarului.
d.) În cazul nerespectării obligaţiilor contractuale de către delegat prin rezilierea unilaterală de către delegatar, cu plata unei despăgubiri în sarcina delegatului.
e.) La dispariţia bunului ce face obiectul prezentului contract dintr-o cauză de forţă majoră, sau în cazul imposibilităţii obiective a delegatului de a-l exploata, prin renunţare, fără plata unei despăgubiri.
Art. 41 La încetarea, din orice cauză, a contractului de concesiune bunurile ce au fost utilizate de delegat  în derularea contractului  vor fi repartizate după cum urmează:
      a)  bunuri de retur :  	 delegatarului;
    bb)  bunuri proprii:	 delegatului.

Capitolul  IX: RĂSPUNDEREA CONTRACTUALĂ
Art. 42 În cazul nerespectării sau neatingerii indicatorilor de performanță prevăzuți în caietul de sarcini, delegatul va plăti delegatarului compensația corespunzătoare, după cum urmează:


	Nr. Crt
	Indicator de performanță
	Nivelul garantat/Formula de calcul
	Compensația în caz de nerealizare a nivelului garantat

	1.
	Îndeplinirea prevederilor din contract şi caietul de sarcini cu privire la calitatea şi cantitatea serviciului prestat/ Calitatea şi eficienţă serviciului şi a activităţilor prestate
	Săptămâna  imediat următoare, pentru sesizări asupra calității și eficienței serviciului prestat
	2 % din valoarea redeventei /zi, după expirarea termenului de remediere a neconformității, pînă la atingerea nivelului de calitate și eficientă a serviciului prestat


	2.
	Starea tehnică a echipamentelor şi dotărilor 
	Dotările tehnice minime aflate in dotarea delegatului si în stare bună/de funcționare. 
	1% din valoarea redeventei /zi pînă la înlocuirea echipamentelor aflate în stare de nefuncționare sau degradate.

	4.
	Realizarea programului de reparatii capitale/ investiţii din fondurile proprii ale delegatului;
	Realizarea reparatiilor capitale/ investitiilor aprobate anual de autoritatea publică 
(Investiții realizate / investiții propuse)*100
	Valoarea reparatiilor capitale/ investitiilor nerealizate.
Transmitere documentații și situații financiare care atestă efectuarea investițiilor asumate prin contract

	5.
	Transparență și comunicare 
Publicarea informațiilor de interes public
	Încadrarea în termenele legale de raportare și comunicare către AGA și publicarea pe site-ul societății 
	0,01% din valoarea redeventei /zi pentru publicarea pe site-ul societății și la avizierul ștrandului a informațiilor solicitate



Art. 43. Nerespectarea contractului, a Caietului de sarcini si a Regulamentului de serviciu şi nerespectarea de 3 (trei) ori a unor Indicatori de Performanţă poate determina  rezilierea Contractului de către delegatar.
Art.44. Nerespectarea de către delegat  a obligaţiilor cuprinse în prezentul contract, caietul de sarcini şi regulamentul de serviciu atrage răspunderea contractuală a părţilor sau ca urmare a constatării unor abateri ale acestuia, delegatraul are dreptul să rezilieze contractul, cu plata unei despăgubiri în sarcina delegatului, egală cu contravaloarea redevenţei anuale pentru fiecare an rămas până la expirarea de facto a contractului. 
Art.45. Neacceptarea de către delegat a redevenţei reactualizată conform art.6(2) conduce la rezilierea unilaterală a contractului şi dă dreptul delegatarului de a cere despăgubiri.
 Art. 46. În cazul în care delegatul refuză să predea pe bază de proces verbal bunurile care fac parte din obiectul prezentului contract, în termen de 5 zile de la încetarea contractului, delegatarul îi va aplica acestuia penalităţi de 5% din valoarea redevenţei/zi de întârziere.
Capitolul  X: CLAUZE SPECIALE
Art.47 Pe toată durata prezentului contract bunurile care fac parte din obiectul contractului  rămân în proprietatea delegatarului.
Art.48 Este interzisă subdelegarea obiectului prezentului contract.
Art.49
49.1 Modificarea prezentului contract se poate face numai cu acordul părţilor consfinţit prin act adiţional și cu aprobarea Consiliului Local al Municipiului Timișoara, prin hotărâre.
49.2 Modificările vor putea surveni doar dacă prevederile prezentului contract devin discordante cu reglementările în domeniu şi modifică în mod esenţial echilibru contractant.

Capitolul  XI: SOLUŢIONAREA LITIGIILOR
Art.50. Contractul va fi interpretat conform legilor din România.
Art.51. Părţile convin ca toate neînţelegerile rezultate din interpretarea, executarea ori încetarea prezenului contract să fie rezolvate pe cale amiabilă.
Art. 52. În cazul în care nu este posibilă rezolvarea neînţelegerilor pe cale amiabilă, părţile se vor adresa înstanţelor de judecată competente.

Art.53. FORTA MAJORĂ
Art. 53.1 Niciuna din părţile contractante nu răspunde de neexecutarea în termen sau/şi de executarea în mod necorespunzător – total sau parţial a oricărei obligaţii care îi revine în baza prezentului contract dacă neexecutarea sau/şi executarea obligaţiei respective a fost cauzată de forţa majoră aşa cum este ea definită de lege.
Art.53.2 Prin forţă majoră, în accepţiunea prezentului contract, se înţelege o împrejurare externă cu caracter excepţional, fără relaţie cu lucrul care a provocat dauna sau cu însuşirile sale naturale, absolut invincibilă şi absolut imprevizibilă.
Art. 53.3 Partea care invocă forţa majoră este obligată să notifice celelalte părţi, în termen de 5 zile calendaristice, producerea evenimentului şi să ia toate măsurile posibile în vederea limitării consecinţelor.  
Art.53.4. Dacă în termen de 60 de zile lucrătoare de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.
Capitolul XII  NOTIFICĂRI
	Art. 54. În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.
	Art. 55. În cazul în care notificarea se face pe cale poştală, ea va fi transmisă prin scrisoare recomandată  cu  confirmare  de  primire şi  se  consideră  primită de  destinatar  la  data menţionată de oficiul poştal primitor pe aceasta confirmare.
          Art. 56. Dacă notificarea se trimite prin email sau prin fax, ea se consideră primită în prima zi lucrătoare după cea în care a fost expediată.

Capitolul  XIII: DISPOZIŢII FINALE
Art. 57. Prezentul contract intră în vigoare la data semnării.
 	Art. 58. Caietul de sarcini, şi Regulamentul de serviciu aprobate prin H.C.L.M.T. ____________, sunt anexe şi sunt parte integrantă a prezentului contract.
Art. 59. Prezentul contract a fost încheiat în 3(trei) exemplare, din care un exemplar revine Delegatarului, un exemplar revine Delegatului iar celălalt exemplar  va fi predat Direcţiei Fiscale a Municipiului Timişoara.
Art. 60. Prezentul contract intră în vigoare la data semnării.

